Acree Terram

Hovedstaden av Gallunia etter at den gamle ble ødelagt og ikke mulig å bygge opp igjen etter Skjebnenatten, hvor Arret ligger i dag. Acree Terram har nærmere 80 000 innbyggere og styres gjennom et aristokratisk styre. Byen er en av de mer arkaniske byene på kontinentet, ettersom det er den yngste byen i slik skala. Byen ble bygget noen år etter Skjebnenatten og lokasjonen ble valgt fordi det allerede lå et arkanisk universitet på samme lokasjon, nemlig Arcano Kollegium. Arcano Kollegium valgte denne lokasjonen i sin tid på grunn av det arkaniske tårnet som har stått her så lenge historien har blitt skrevet ned. Hvor tårnet kom fra eller hvem som bygget det har blitt mistet gjennom de millionsummene det har stått.

Byen er under konstant bevoktning av Statera som patruljerer gatene til alle døgnets timer, den nåværende lederen av byen er også en pensjonert Statera-offiser, Topashammer Gio Codardo, som er sett på som helten som la den siste steinen i muren rundt Arret. Topashammer Codardo har beordret byens murer være lukket og ønsker ingen tilreisende innenfor bymuren. Kun varer og de ytterst viktigste folkene får entre til hovedstaden.

Byen er ekstremt velstående og har en viktig posisjon i bukta, Mare di Acree, og i konføderasjonen generelt. Innenfor bymuren er det et konstant lag med illusjonsmagi som blir vedlikeholdt av arkanister ved Arcano Kollegium, som holder byen kunstig ren og ryddig. Alt av, det Statera ser på som, kriminalitet blir slått hardt ned på og det er null toleranse for den slags innenfor murene. Bymuren er bygget i massiv marmor og den har flere oksehoder hugget inn som utsmykking.

På utsiden, derimot, er situasjonen annerledes. Byen er omkranset av slummen, hvor kampen om tilværelsen er en daglig kamp. Det ser dessverre ikke ut til at byens ledere ser ut til å bry seg noe særlig om byens slum, og har valgt å ignorere hva som skjer på utsiden helt. Det er ikke vakthold fra Statera eller noen av byens offisielle arbeidere som vanker i slummens gater.

### Steder i Acree Terram

#### Arcano Kollegium

Byens andre bygg gjennom historien. Et universitet for arkaniske kunster og ferdigheter, det ryktes at det var ved dette universitetet Circuli Aurei ble etablert. Spesielt siden kollegiumet ble bygget her på grunn av beliggenheten til det sorte tårnet som står på det man nå kjenner Piazza Grandiosa. Som utdanningssted er ikke Arcano Kollegium sett på som like anerkjent som Det Goriske Akademi, noe på grunn av at de har plass til færre studenter og at universitetet er veldig elitistisk.

#### Brunos Briller

Brunos Briller er en liten brillebutikk i byen. De spesialiserer seg på alt innen briller og er tydelig assosiert med Metrovic-familien, ettersom det er deres glassverk som leverer glass til Brunos lille brillefabrikk. Etter at glassproduksjonen i Novi Čelikevac ble truffet hardt av et stor ulykke så Bruno muligheten til å dra fra Novi til et nytt marked. Etter han fant opp skyggeglass tenkte han at det var et bedre marked for dem i en varmere og mer solfylt by.

#### Casa di Cavello

Et ærverdig vertshus nær vestporten, like nord for Piazza Grandiosa. Vertshuset har tilhørende stall og trekkdyr blir ivaretatt av vertskapet til alle døgnets tider.

#### Kippers kuriositeter

En arkanisk spesialist som selger flere arkaniske gjenstander. Driftes av Grym Kippers, en eldre eksentrisk og påståelig gnom, med en upåklagelig forståelse for illusjoner og magien rundt magiske gjenstander. Sjeldent sett i samme antrekk to ganger, så er Kippers en av byens mest velkledde. Skiltet utenfor butikken er en kiste der det står Kippers på lokket og hver gang det åpner seg spyr det ut en ny illusjon av en gjenstand.

#### Por'd'oro

Havnen til hovedstaden har et buldrende liv fra morgen til kveld, med ferske varer fra sjøen i morgentimene og konstante avlasting og pålasting av hardt arbeidene havnepersonell. Havnen er alltid under Falkevingens åsyn og man kan alltid se de praktfulle skipene deres vokte havnen. Et av lysthusene som tjener godt på tilreisende er *Bordella de Vill* som tilbyr sexarbeidere til en hver smak.